Matís er að undirbúa verkefni um reykt og þurrkað lambakjöt og óskar eftir samvinnu við lítil , staðbundin fyrirtæki vegna þróunar reyktra og þurrkaðra afurða úr lambakjöti . Loftþurrkað lambakjöt ætti að skipa sama sess og loftþurrkuð skinka ( s.s. Parma , San Daniels og Serrano ) gerir í Suður-Evrópu . Matís kannar áhuga framleiðenda á að vera með í þróunarverkefni um reykt og þurrkað lambakjöt . Verkefnið skiptist í tvennt , annars vegar fræðslu og vöruþróun sem snýr að staðbundinni matvælaframleiðslu og matarferðamennsku á Íslandi og hins vegar samstarf við aðila í Færeyjum og Noregi um þróun á loftþurrkuðum / reyktum afurðum úr lambakjöti . Fyrsti hluti verkefnisins er greiningu á stöðu mála á Íslandi , þ.e. úttekt á því hversu margir eru að framleiða eða hafa áhuga á að framleiða reykt og / eða þurrkað kindakjöt og að átta sig á þörfinni og áhuga á fræðslu , ráðgjöf og samstarfi um vöruþróun og kynningu / markaðssetningu á þessum afurðum . Sem hluti af verkefninu hefur nú verið útbúin könnun sem hefur það markmið að kanna hver áhugi er á og núverandi staða framleiðsla á loftþurrkuðu lambakjöti er hér á landi . Matís hvetur alla sem að hafa áhuga á málefninu að taka þátt . Könnunin verður opin til þátttöku til 5. september Nánari upplýsingar um verkefnið og leiðbeiningar um þátttöku í netkönnuninni er að finna hér .